Vilnius, 2025 m. lapkričio 20 d.

**Aktualu pirkėjams prieš šventes: Vilniuje duris atvers nauja „Lidl“ parduotuvė**

# Žemų kainų prekybos tinklas „Lidl“ ruošiasi naujos parduotuvės atidarymui Vilniuje. Gruodžio 4 dieną nauja parduotuvė atvers duris šiaurinėje miesto dalyje, Visoriuose, adresu Bajorų kelias 6. Naujos parduotuvės atidarymo proga pirkėjai kviečiami ne tik į tradicinę rytinę atidarymo šventę, bet taip pat dvi pirmąsias parduotuvės darbo dienas jų lauks ekspertų komanda, padėsianti pradėti naudotis programėle „Lidl Plus“, o popietėmis mažųjų klientų lauks Kalėdų Senelis. Tai bus jau dvidešimt šeštoji „Lidl“ parduotuvė Vilniuje.

„Žiemos sezoną pradedame dar vienos parduotuvės atidarymu – šį kartą savo pirkėjus pakviesime į naują parduotuvę Vilniuje, Visorių mikrorajone. Vietos bendruomenės ši parduotuvė buvo išties laukiama, tad nuo šiol jie galės patogiai apsipirkti netoli namų už įprastą žemą „Lidl“ kainą. Statydami parduotuvę taip pat ženkliai prisidėjome ir prie aplinkinės infrastruktūros gerinimo, kuri, tikimės, prisidės prie vietos bendruomenės gerovės ir patogumo. Atidarymo dieną kviečiame bendruomenę į šventę, kurioje artėjančių švenčių padės laukti Kalėdų Senelis, o „Lidl Plus“ komanda visiems norintiems padės įdiegti programėlę, kuri leis dar labiau sutaupyti apsiperkant“, – kalbėjo „Lidl Lietuva“ korporatyvinių reikalų ir komunikacijos vadovas Antanas Bubnelis.

Gruodžio 4 dieną „Lidl“ surengs šventę vietos bendruomenei naujosios parduotuvės atidarymo proga. Atidarant parduotuvę, klientai ryte bus vaišinami karštais gėrimais ir užkandžiais, pirmieji pirkėjai dovanų gaus specialiai atidarymui pagamintus daugkartinius pirkinių maišelius.

Dvi pirmąsias naujosios parduotuvės darbo dienas, nuo 8 iki 16 val. klientų lauks „Lidl Plus“ ekspertų komanda, kuri padės įdiegti programėlę bei patars, kaip ja naudotis. Programėlėje „Lidl Plus“ klientai randa tik jiems skirtus prekybos tinklo nuolaidų kuponus, kitus specialius pasiūlymus, skaitmeninius apsipirkimo  kvitus ir apsipirkimo istoriją, taip pat gali dalyvauti specialiuose žaidimuose bei naudotis partnerių pasiūlymais.

Naujos parduotuvės atidarymo proga pramogos lauks iš mažųjų. Gruodžio 4-5 dienomis, nuo 16 iki 20 val. parduotuvėje lankysis Kalėdų Senelis. Jis kvies pabendrauti, pasivaišinti saldumynais bei nusifotografuoti specialiai įrengtoje erdvėje, o nuotrauką bus galima iškart atsiimti dovanų.

Be visų pramogų atidarymo proga klientų lauks specialūs pasiūlymai tiek maisto, tiek ir ne maisto prekėms, kurie leis apsipirkti už jau įprastą žemą „Lidl“ kainą.

**Išskirtinė *Metropol* tipo parduotuvė**

Parduotuvė įsikūrusi tarp dviejų svarbių gatvių Visoriuose – tarp Mokslininkų gatvės ir Bajorų kelio.Parduotuvės vieta yra gamtos apsuptyje, tačiau kartu arti miesto susisiekimo arterijų, todėl patogiai pasiekiamas tiek pėsčiomis, tiek transportu.

Atsižvelgus į vietos bendruomenę, buvo pritaikyti nestandartiniai sprendimai, kurie užtikrina patogias prieigas aplinkinių namų gyventojams ir saugų pėsčiųjų judėjimą***.*** Parduotuvė yra *Metropol* tipo, jos automobilių stovėjimo aikštelė yra pirmame aukšte, o prekybinis plotas –antrame, į kurį pirkėjai užkils eskalatoriumi. Šis parduotuvių pastatų tipas yra pritaikytas didiesiems miestams ar jų centrams, tokiu būdu taupiai išnaudojant miesto plotą. Patogioje ir erdvioje stovėjimo aikštelėje klientai visuomet ras vietos savo automobiliui, joje taip pat įrengta greitojo įkrovimo elektromobilio stotelė.

Tai bus ketvirtą *Metropol* tipo „Lidl“ parduotuvė Lietuvoje. Iki šiol dvi tokio tipo parduotuvės veikė Vilniuje , Sausio 13-osios bei Liepkalnio gatvėse, bei viena Kaune – Savanorių prospekte.

Naujojoje parduotuvėje veikia 5 įprastos ir 8 savitarnos XXL dydžio kasos, kurios puikiai pritaikytos esant didesniems pirkiniams bei greitiems apsipirkimams. Skaičiuojama, kad savitarnos kasose atsiskaityti už prekes galima per vidutiniškai 2 minutes.

Atidarymo dieną naujoji parduotuvė duris atvers 8 valandą, kitomis dienomis pirkėjų ji taip pat lauks nuo 8 iki 22 valandos. Parduotuvės komandą sudarys maždaug 30 darbuotojų. Konkurencingiausią iš didžiųjų prekybos tinklų atlyginimus mokančio „Lidl“ vidutinis atlyginimas, „Rekvizitai.lt“ 2025 metų rugsėjo mėnesio duomenimis, siekė   
2271 eurą prieš mokesčius.

Iš viso šiuo metu Lietuvoje veikia 82 „Lidl“ parduotuvė 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Daugiau informacijos:**

Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:vaiva.serpkova@lidl.lt)